wickkiey/tamil-wikipedia-chunked huggingface dataset:
# அக்சா கடற்கரை

## பாதுகாப்பு

நீரோட்டங்கள் வலுவாக இருப்பதாலும், அலைகள் காரணமாகக் கடற்கரையின் மணல்கள் பரப்பு மாறிக்கொண்டே இருப்பதாலும், மக்கள் அடிக்கடி அவற்றைத் தவறாக மதிப்பிடுவதாலும் நீந்துவது பாதுகாப்பானது அல்ல. கடற்கரையில் நீச்சல் தடை குறித்த எச்சரிக்கை பலகைகள் நிறுவப்பட்டுள்ளன. உயிர்காக்கும் காவலர்களும் நியமிக்கப்பட்டுள்ளனர். இருப்பினும், வேகமாக மாறிவரும் அலைகள் மற்றும் பாறைகள் நிறைந்த கடற்கரையில் இரண்டு அலை நீரோட்டங்களுடன் ஒன்றிணைவதாலும், எச்சரிக்கைகளை மக்கள் புறக்கணிப்பதாலும் விபத்துகள் அடிக்கடி நிகழ்கின்றன. வார இறுதி நாட்களில் 15,000 பேர் இக்கடற்கரைக்கு வருகை தருகின்றனர். மழைக்காலங்களில் கடற்கரை மிகவும் ஆபத்தானதாக இருக்கின்றது. புதைமணல் காணப்படுவதால் பெரும்பாலும் இக்கடற்கரை ஆபத்தை ஏற்படுத்துகிறது.
# அக்சா கடற்கரை

## மேலும் பார்க்கவும்

- இந்திய கடற்கரைகளின் பட்டியல்
# பிரித்தானிய மலாயா

**பிரித்தானிய மலாயா** (ஆங்கிலம்: *British Malaya*; மலாய்: *Tanah Melayu British*) என்பது 18-ஆம் நூற்றாண்டின் பிற்பகுதியிலும்; 20-ஆம் நூற்றாண்டின் இடைப் பகுதியிலும்; பிரித்தானியர்களின் கட்டுப்பாட்டின் கீழ் கொண்டு வரப்பட்ட மலாயா தீபகற்பத்தின் மாநிலங்கள் மற்றும் சிங்கப்பூர் தீவு ஆகிய நிலப்பகுதிகளைக் குறிப்பிடுவதாகும்.  
பிரித்தானிய கிழக்கிந்திய நிறுவனத்தின் *(East India Company)* கட்டுப்பாட்டிற்குப் பிறகு, நீரிணை குடியேற்றங்கள் பிரித்தானிய மகுடத்தின் நேரடி ஆட்சியின் கீழ் கொண்டு வரப்பட்டன.
# பிரித்தானிய மலாயா

## பொது

பிரித்தானிய மலாயா என்பது நீரிணை குடியேற்றங்கள் *(Straits Settlements);* மலாய் மாநிலங்கள் கூட்டமைப்பு *(Federated Malay States);* மற்றும் ஒருங்கிணைக்கப்படாத மலாய் மாநிலங்கள் *(Unfederated Malay States)* ஆகியவற்றை உள்ளடக்கியது ஆகும்.  
பிரித்தானிய மேலாதிக்கத்திற்கு, மலாயா நாடு மிகவும் இலாபகரமான பிரதேசங்களில் ஒன்றாக இருந்தது. உலகில் மிகப்பெரிய அளவில் ஈயம் மற்றும் ரப்பரை உற்பத்தி செய்தது. இரண்டாம் உலகப் போரின் போது, ஜப்பான் மலாயாவின் ஒரு பகுதியை ஆட்சி செய்தது.
# பிரித்தானிய மலாயா

## பொது

### மலாயா கூட்டமைப்பு

பிரித்தானிய மலாயா காலத்தில் மலாயா ஒன்றியம் *(Malayan Union)* செல்வாக்கற்ற நிலையில் இருந்தது. அதனால் 1948-ஆம் ஆண்டில் அந்த அரசியல் அமைப்பு கலைக்கப்பட்டது. மலாயா கூட்டமைப்பு *(Federation of Malaya)* என்று மாற்றம் செய்யப்பட்டது. 1957 ஆகஸ்ட் 31-ஆம் தேதி மலாயா நாடு முழுச் சுதந்திரம் பெற்றது.  
16 செப்டம்பர் 1963-இல், மலாயா கூட்டமைப்பு; வடக்கு போர்னியோ சபா, சரவாக் மற்றும் சிங்கப்பூர் ஆகியவற்றுடன் இணைந்து மலேசியா எனும் ஒரு பெரிய கூட்டமைப்பை உருவாக்கியது.
# பிரித்தானிய மலாயா

## வரலாறு

மலாயா தீபகற்பத்திற்கு வருகை தந்த முதல் பிரித்தானிய வணிகர் ரால்ப் பிட்ச் *(Ralph Fitch)* என்பவர் ஆவார். அவர் 16-ஆம் நூற்றாண்டில் மலாயாவுக்கு வந்தார். இருப்பினும், 1771 ஆம் ஆண்டில், பெரிய பிரித்தானிய இராச்சியம் *(Great Britain)*, கெடாவின் ஒரு பகுதியான பினாங்கில் வர்த்தக நிலையங்களை அமைக்க முயற்சித்த போதுதான் பிரித்தானியர்கள் முறையாக மலாயா அரசியலில் ஈடுபட்டார்கள்.  
1819-ஆம் ஆண்டில் சிங்கப்பூரில் ஒரு வர்த்தக நிலையத்தை பிரித்தானியர்கள் நிறுவினார்கள். அதன் பின்னர் 1824-ஆம் ஆண்டில் சிங்கப்பூர் தீவின் முழு கட்டுப்பாட்டையும் பெற்றார்கள்.
# பிரித்தானிய மலாயா

## பினாங்கில் பிரித்தானியர்கள்

1850-ஆம் ஆண்டுகளில், பிரித்தானிய நிறுவனங்கள் மலாயா தீபகற்பத்தில் வர்த்தகம் செய்யத் தொடங்கி விட்டன. ஏப்ரல் 1771-இல், இந்தியாவின் மெட்ராஸ் நகரைத் தளமாகக் கொண்ட ஒரு பிரித்தானிய நிறுவனமான ஜோர்டன், சுலிவான் டி சுசா *(Jourdain, Sulivan and de Souza);* கெடாவில் வணிகம் செய்ய விருப்பம் கொண்டது.  
பிரான்சிஸ் லைட் *(Francis Light)* என்பவரை, அப்போதைய கெடா சுல்தான், சுல்தான் முகம்மது ஜிவா சைனல் அடிலின் *(Sultan Muhammad Jiwa Zainal Adilin II)* என்பவரைச் சந்திக்க அனுப்பி வைத்தது. அப்போது பிரான்சிஸ் லைட், பிரித்தானிய கிழக்கிந்திய நிறுவனத்தில் ஒரு கப்பலின் தளபதியாக இருந்தார்.
# பிரித்தானிய மலாயா

## பினாங்கில் பிரித்தானியர்கள்

### கெடா சயாம் பிரச்சினை

இந்தக் காலக்கட்டத்தில் கெடா சுல்தான் வெளிப்புற அச்சுறுத்தல்களை எதிர்க்கொண்டார். பர்மாவுடன் போரில் ஈடுபட்டிருந்த சயாம், கெடாவைத் தனக்கு அடிபணியும் அடிமை நாடாகக் கருதி வந்தது.  
தன் இராணுவப் படைகளுக்கு ஆதரவு வழங்குமாறு கெடாவிடம் அடிக்கடி கேட்டது. இருப்பினும் கெடா, பல சமயங்களில், சயாமுக்கு உதவி செய்வதில் தயக்கம் காட்டியது.  
பிரான்சிஸ் லைட்டுடன் பேச்சுவார்த்தைகள் நடந்து முடிந்தன. கெடாவை வெளிப்புற அச்சுறுத்தல்களில் இருந்து பாதுகாக்க ஆங்கிலேயர்கள் ஒப்புக் கொண்டால், கெடாவில் ஒரு வர்த்தக நிலையத்தை உருவாக்கவும் இயக்கவும் அனுமதிக்கலாம் என்று சுல்தான் ஒப்புதல் தெரிவித்தார்.
# பிரித்தானிய மலாயா

## பினாங்கில் பிரித்தானியர்கள்

### கெடா சுல்தான் முகம்மது ஜீவா

இந்தச் செய்தியை இந்தியாவில் உள்ள தன் மேலதிகாரிகளுக்கு பிரான்சிஸ் லைட் தெரிவித்தார். இருப்பினும், கிழக்கிந்திய நிறுவனம் இந்தத் திட்டத்தை ஏற்கவில்லை.  
இரண்டு ஆண்டுகளுக்குப் பிறகு, கெடா சுல்தான் முகம்மது ஜீவா *(Sultan Muhammad Jiwa)* காலமானார். அவருக்குப் பிறகு சுல்தான் அப்துல்லா மகரூம் ஷா *(Sultan Abdullah Mahrum Shah)* அரியணைக்கு வந்தார்.
# பிரித்தானிய மலாயா

## பினாங்கில் பிரித்தானியர்கள்

### இராணுவ உதவி

கெடாவிற்கு இராணுவ உதவி வழங்குவதற்கு ஈடாக, பினாங்குத் தீவை பிரான்சிஸ் லைட்டிடம் புதிய கெடா சுல்தான் வழங்கினார். இந்தச் செய்தியை பிரான்சிஸ் லைட் கிழக்கிந்திய நிறுவனத்திற்கு தெரிவித்தார். பினாங்கைக் கைப்பற்றிக் கொள்ள கிழக்கிந்திய நிறுவனம் உத்தரவிட்டது. ஆனாலும் கெடா சுல்தான் கேட்ட இராணுவ உதவிக்கு மட்டும் உறுதி அளிக்கவில்லை.  
பின்னர் பிரான்சிஸ் லைட், பினாங்கைத் தன்னகப்படுத்தினர். கிழக்கிந்திய நிறுவனம் கெடாவிற்கு இராணுவ உதவிகளைச் செய்யாது எனும் நிலை இருந்த போதிலும், இராணுவ உதவி கிடைக்கும் என்று கெடா சுல்தானுக்கு பிரான்சிஸ் லைட் ஆறுதல் கூறினார்.
# பிரித்தானிய மலாயா

## பினாங்கில் பிரித்தானியர்கள்

### கெடா சுல்தான் ஏமாற்றம்

இருப்பினும் கெடாவுக்கு இராணுவ உதவி எதுவும் வழங்க முடியாது என்பதில் கிழக்கிந்திய நிறுவனம் உறுதியாக இருந்தது. பிரான்சிஸ் லைட்டிடம் உறுதியாகக் கூறி விட்டது.  
ஜூன் 1788 இல், கிழக்கிந்திய நிறுவனத்தின் முடிவை, கெடா சுல்தானுக்கு பிரான்சிஸ் லைட் தெரிவித்தார். தான் ஏமாற்றப் பட்டதாக உணர்ந்த சுல்தான், பினாங்கை விட்டு வெளியேறும்படி பிரான்சிஸ் லைட்டிற்குக் கட்டளையிட்டார். ஆனால் பிரான்சிஸ் லைட், கெடா சுல்தானின் கட்டளையை மறுத்துவிட்டார்.
# பிரித்தானிய மலாயா

## பினாங்கில் பிரித்தானியர்கள்

### பிறை கோட்டை

பிரான்சிஸ் லைட் மறுப்பு தெரிவித்ததும், கெடா சுல்தான் தன் இராணுவப் படைகளை வலுப்படுத்தினார். பினாங்குக்கு எதிரே இருந்த தன் கடற்கரைப் பகுதியான பிறையையும் *(Prai)* வலுப்படுத்தினார்.  
இந்த அச்சுறுத்தலை உணர்ந்த பிரித்தானியர்கள் பிறை கோட்டையைத் தகர்த்தனர். அதன் பிறகு கெடா சுல்தானை ஓர் ஒப்பந்தத்தில் கையெழுத்திடும்படி பிரித்தானியர்கள் கட்டாயப் படுத்தினர். அந்த வகையில் அந்த ஒப்பந்தம், பினாங்கைத் தன்னகப் படுத்துவதற்கான உரிமையைப் பிரித்தானியருக்கு வழங்கியது.
# பிரித்தானிய மலாயா

## பினாங்கில் பிரித்தானியர்கள்

### வெல்லஸ்லி மாநிலம்

அதன் பின்னர், கெடா சுல்தானுக்கு ஆண்டு வாடகையாக 6,000 இசுபானிய பெசோக்கள் *(Spanish pesos)* கிடைப்பதற்கு வகை செய்யப்பட்டது. அடுத்து, 1 மே 1791-இல், பிரித்தானியர்களின் யூனியன் கொடி முதல் முறையாக பினாங்கில் அதிகாரப்பூர்வமாக உயர்த்தப்பட்டது.  
1800-ஆம் ஆண்டில், கெடாவின் பிறை பகுதி பிரித்தானியருக்கு கொடுக்கப்பட்டது. கெடா சுல்தானின் வருடாந்திர வாடகை மேலும் 4,000 பெசோக்கள் அதிகரிக்கப்பட்டது. பின்னர் பினாங்கு தீவு வேல்ஸ் இளவரசர் தீவு *(Prince of Wales Island)* என்றும், பிறை மாநிலம் வெல்லஸ்லி மாநிலம் *(Province Wellesley)* என்றும் மறுபெயரிடப்பட்டன.  
1821-ஆம் ஆண்டில், கெடாவை சயாம் ஆக்கிரமித்தது. தலைநகரான அலோர் ஸ்டார் நகரம் சூரையாடப் பட்டது. 1842-ஆம் ஆண்டு வரை, 21 ஆண்டுகளுக்கு கெடா மாநிலத்தை சயாம் தன் ஆளுமையில் வைத்து இருந்தது.
# அனம்கொண்டா பொதுப் பூங்கா

**அனம்கொண்டா பொதுப் பூங்கா** (*Public Garden, Hanamkonda*) என்பது தெலுங்கானா மாநிலம் அனம்கொண்டாவில் அமைந்துள்ள ஒரு பொது பூங்கா ஆகும்.  
இந்தப் பூங்காவினை 19வது முறையாக மாவட்ட ஆட்சியராக இருந்த எஸ். எம். நைமுதீன் சாகிப் அவர்களால் பூங்கா உருவாக்கப்பட்டதாகக் கல்வெட்டு ஒன்று தெரிவிக்கிறது. பூங்காவை மேம்படுத்தவும், சுற்றிலும் புதிய சுற்றுச்சுவர் கட்டவும், தேகப் பயிற்சிக்காக நடைபாதை அமைக்கவும் அரசு சார்பில் நிதி ஒதுக்கீடு செய்யப்பட்டுள்ளது.
# மகாத்மா காந்தி நினைவு மருத்துவமனை

**மகாத்மா காந்தி நினைவு மருத்துவமனை** (*Mahatma Gandhi Memorial Hospital*) இந்தியாவின் தெலுங்கானா மாநிலத்தின் வாரங்கல் நகரில் அமைந்துள்ளது. இது 1450 படுக்கைகள் கொண்ட மருத்துவமனையாகும். இது தெலுங்கானா அரசாங்கத்தால் நிருவகிக்கப்படுகிறது.  
தெலங்கான சுகாதாரத் துறை அமைச்சர் எட்லா இராஜேந்தர், மகாத்மா காந்தி நினைவு மருத்துவமனை உலகத்தரம் வாய்ந்த போதனா மருத்துவமனையாகத் தரம் உயர்த்தப்படும் என்று அறிவித்தார். மகாத்மா காந்தி நினைவு மருத்துவமனைக்கு நாள் ஒன்றுக்கு சுமார் 3000 வெளி நோயாளிகளைக் கொண்டிருக்கும் வகையில் அனைத்து மருத்துவ வசதிகளுடன் கூடிய மருத்துவமனையாகத் தரம் உயர்த்தும் பணிகள் நடைபெறுகிறது.
# நுகலா இராமச்சந்திர ரெட்டி

**நுகலா இராமச்சந்திர ரெட்டி** (*Nukala Ramachandra Reddy*) தெலுங்கானாவின் பிரபலமான அரசியல்வாதி ஆவார்.
# நுகலா இராமச்சந்திர ரெட்டி

## ஆரம்ப கால வாழ்க்கை

நுகலா இராமச்சந்திரா ரெட்டி தெலுங்கானா மாநிலத்தின் வாரங்கல் மாவட்டத்தில் உள்ள மகபூபாபாத்திலிருந்து (முன்பு மனுகோட்டா என அழைக்கப்பட்டது) 4 கி.மீ. தொலைவில் உள்ள ஜமண்டலபள்ளி என்ற கிராமத்தில் பிறந்தார். நுகல ரங்கசாய் ரெட்டி மற்றும் ருக்மணி தேவியின் மகனாகப் பிறந்த இவருக்கு மூன்று சகோதரர்களும் ஒரு சகோதரியும் இருந்தனர்.
# நுகலா இராமச்சந்திர ரெட்டி

## அரசியல் வாழ்க்கை

வாரங்கல் மாவட்டத்தில் உள்ள டோர்னகல் தொகுதியிலிருந்து 1957, 1962, 1967 மற்றும் 1972 ஆகிய ஆண்டுகளில் சட்டமன்ற உறுப்பினராகத் தேர்ந்தெடுக்கப்பட்டார். 1972ல் போட்டியின்றி வெற்றி பெற்றார். இவர் நான்கு முறை அமைச்சராகவும் இருந்துள்ளார்.. 1960-ல், தாமோதரம் சஞ்சீவய்யா அமைச்சரவையில் உணவு, வேளாண்மை, தொழிலாளர் மற்றும் நிலச் சீர்திருத்த அமைச்சராகப் பதவியேற்றார். 1962-ல் அவர் நீலம் சஞ்சீவ ரெட்டி அமைச்சரவையில் வருவாய் மற்றும் நில சீர்திருத்த அமைச்சராக சேர்ந்தார். ஏப்ரல் 27, 1964-ல் நிர்வாக சீர்திருத்தக் குழுவின் தலைவராக நியமிக்கப்பட்டார். 1964 முதல் 1967 வரை, காசு பிரம்மானந்த ரெட்டி அமைச்சரவையில் வருவாய் நிலச் சீர்திருத்த அமைச்சராகப் பணியாற்றினார். 1973 ஆம் ஆண்டு ஜலகம் வெங்கலராவ் அமைச்சரவையில் நிதி மற்றும் வணிக வரி அமைச்சராக சேர்ந்தார்..
# நுகலா இராமச்சந்திர ரெட்டி

## இறப்பு

நுகலா ராமச்சந்திர ரெட்டி சூலை 27, 1974 அன்று தனது 55வது வயதில் மாரடைப்பால் காலமானார். மக்களுக்கு இவர் ஆற்றிய சேவையைப் பாராட்டி அப்போதைய ஆந்திர மாநில அரசு இவருக்கு இறுதிச் சடங்கு நடத்தியது.
# நுகலா இராமச்சந்திர ரெட்டி

## இணைப்புகள்

1. 1957 ஆந்திரப் பிரதேச சட்டமன்றத் தேர்தல் (66)
1. 1962 ஆந்திரப் பிரதேச சட்டமன்றத் தேர்தல் (276)
1. 1967 ஆந்திரப் பிரதேச சட்டமன்றத் தேர்தல் (259)
1. 1972 ஆந்திரப் பிரதேச சட்டமன்றத் தேர்தல் (259)*
# ஹிராபூர் கல்திட்டை

**ஹிராப்பூர் கல்திட்டைகள்** (**Hirapur dolmens**) , இந்தியாவின் மகாராட்டிரா மாநிலத்தின் சந்திரபூர் மாவட்டத்தின் சிமூர் தாலுகாவில் உள்ள ஹிராப்பூர் கிராமத்தில் உள்ள 4 புதைகுழி பெருங்கற்கலாலான கல்திட்டைகள் ஆகும். இக்கல்திட்டைகள் கிமு 2 அல்லது 3-ஆம் நூற்றாண்டில் அரசாண்ட அஸ்மகம் அல்லது சாதவாகனர் காலத்தவை ஆகும்.  
This site, first studied in 2012, is very important at it is likely the largest dolmen in India, first ever dolmen in the world with evidence of iron and iron smelting, first ever dolmen in the region found with dual use of worship and burial both since most other are burial alone, and site selection shows detailed planning, there is evidence of royal burial, and its current usage as cremation ground shows thousands of years of continuing practice of last rites at same site by the tribal, all of these make it a unique and very important heritage site. Since 2012, experts have been demanding protection and preservation of this site. Yet, presently site is unprotected with no preservation action by the government.  
The site is north of the *Muktabai* hills near Hirapur, currently in use as cremation ground by the villagers of Hirapur and nearby villages.
# ஹிராபூர் கல்திட்டை

## Location

Dolmen are in the general vicinity of Hirapur village. Hirapur is on NH-930. It 60&nbsp;km east of district HQ, 80&nbsp;km southeast of taluka HQ Chimur, 167&nbsp;km southeast of Nagpur, 180&nbsp;km southeast of Wardha, 390&nbsp;km northeast of Hyderabad, 640 northwest of Visakhapatnam and 860&nbsp;km east of Mumbai.
# ஹிராபூர் கல்திட்டை

## Background

Area around Chandrapur is littered with several ancient archaeological rocks, ancient rocks dating back to 8000 BCE could be viewed at the *Suresh Chopane Rock Museum* in Tadoba.  
In Vidharba, the Naikund, Mahurjhari, Borgaon 40&nbsp;km southwest of Nagpur and Khairwada 80&nbsp;km west of Nagpur megalithic sites have been excavated. Important megalithic sites of Vidarbha are Hirapur dolmens, Stone circles of Junapani sepulchral megaliths 10 kilometres northwest of Nagpur, Mahurjhari Stone Circles with are 200 megalithic stone circles 15&nbsp;km northwest of Nagpur, Naikund with evidence of iron smelting 35&nbsp;km north of Nagpur, and Takalghat Khapa 34&nbsp;km south of Nagpur. The largest of these dolmen is non-sepulchral (not used for burial) and others 3 are sepulchral (burial chambers).  
- 1st the largest dolmen is intact, made of laterite and sandstone, 10 feet high standing stones and 17 feet by 15 feet in size capstone weighing 80 ton, 2 separate chambers with rectangle port holes for making offerings, artifacts found include glass and copper bangles, stone celt, pot shards. This dolmen is guarded by stone wall made of laterite stones. This dolmen was used for worship, and not for burial. Megalithic people believed in afterlife and offerings were made to dead at these dolmen. Usually dolmen have small circular windows, but this dolmen have large rectangular windows, for making offerings of food and other items. The artifacts found with each dolmen are signs of offerings being made. This is perhaps the largest dolmen in India.
- 2nd and 3rd dolmen are smaller, semi ruined with capstone intact, each with 2 chambers, artifacts found include iron ore and pot shards. These were found with iron and iron ore residue, which shows there were iron smelters in the area, this is first ever find in/with dolmen of iron and iron smelting.
- 4th dolmen has capstone missing. It has a single chamber only and floor made of 7 laterite stones arranged in east west direction. Artifacts found include iron ore and pot shards. Inside the dolmen chamber, in the west corner above the dressed stones of the floor a large collection of ceramics was found. In northeastern corner, a punch marked coin, with *"Three-arch hill"* embossed on it, was found which indicated the person buried there was some kind of royalty.
# ஹிராபூர் கல்திட்டை

## Concerns

This is an unprotected site, there are concerns of disappearance. There is no conservation action being undertaken.  
In 2012, given the cultural and rich archaeological importance of this site the archaeologists have been asking to urgently preserve this site which is one of its kind, *"In fact, one of the double-chambered megaliths found is still worshiped by a tribal community."*. As of 2021 this was still unprotected with no efforts done to preserve it. There is a need to conduct detailed scientific study, map the area, fence it, post a guard, build research and visitor facilities as well as an interpretation centre.
# பொம்மா வெங்கடேசுவர்

**பொம்மா வெங்கடேசுவர்** (*Bomma Venkateshwar*) என்பவர் இந்தியத் தேசிய காங்கிரசைச் சேர்ந்த இந்திய வழக்கறிஞர் மற்றும் அரசியல்வாதி ஆவார். இவர் 1999ஆம் ஆண்டு இந்தூர்தி சட்டமன்றத் தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் 18 மார்ச் 2019 அன்று தனது 78வது வயதில் மாரடைப்பால் இறந்தார்.
# தெலுங்கானாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்

**தெலங்காணாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்** (List of Monuments of National Importance in Telangana) இதுவாகும். இது இந்தியத் தொல்லியல் துறையின் சார்பில் அதிகாரப்பூர்வமாக அங்கீகரிக்கப்பட்ட இடங்களின் பட்டியலாகும். இது குறித்த தகவல்கள் இந்தியத் தொல்லியியல் துறையின் இணையதளத்தில் கிடைக்கிறது. இத்தொல்பொருள் இடங்கள் இந்தியாவின் தெலங்காணா மாநிலத்தில் உள்ளன. இருப்பினும், 2014-இல் தெலங்காணா உருவாக்கப்பட்டதிலிருந்து வெளியிடப்பட்ட பட்டியல் புதுப்பிக்கப்படவில்லை. தேசிய முக்கியத்துவம் வாய்ந்த எட்டு நினைவுச்சின்னங்கள் இந்தியத் தொல்லியியல் துறையால் அங்கீகரிக்கப்பட்டுள்ள நிலையில், தெலங்காணாவிற்கு இந்தப் பட்டியல் வெளியிடப்பட்டுள்ளது.  
2015-ஆம் ஆண்டு தகவலின்படி ஆதிலாபாத், கரீம்நகர், நல்கொண்டா, நிசாமாபாத், மற்றும் ரங்காரெட்டி மாவட்டங்களில் எந்தவொரு நினைவிடங்களும் அங்கிகரீக்கப்படவில்லை.
# தெலுங்கானாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்

## நினைவுச்சின்னங்களின் பட்டியல்

|}
# தெலுங்கானாவின் தேசிய முக்கியத்துவம் வாய்ந்த நினைவுச்சின்னங்களின் பட்டியல்

## மேலும் பார்க்கவும்

- மற்ற மாநிலங்களுக்கான பட்டியல்களுக்கு இந்தியாவில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியல்
- தெலுங்கானாவில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
- ஆந்திர பிரதேசத்தில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
# சாவகம் நீல ஈப்பிடிப்பான்

**சாவகம் நீல ஈபிடிப்பான்** (*Javan blue flycatcher*) (*சையோரினிசு பான்யூமாசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது இந்தோனேசியாவின் ஜாவா மற்றும் பனைட்டான் தீவுகளில் காணப்படும் அகணிய உயிரி ஆகும். போர்னியோவின் தயாக் நீல ஈப்பிடிப்பானின் (*சையோரினிசு மோன்டனசு*) இணையினமாகக் கருதப்பட்ட இது 2021-ல் பன்னாட்டு பறவையிலாளர் சங்கத்தினால் தனிச்சிற்றினமாக பிரிக்கப்பட்டது.
# தயாக் நீல ஈப்பிடிப்பான்

**தயாக் நீல ஈபிடிப்பான்** (*Dayak blue flycatcher*)(*சையோரினிசு மோன்டனசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச்சிற்றினம் ஆகும். இது போர்னியோ தீவில் மட்டுமே காணப்படும் அகணிய உயிரி ஆகும். தயாக் நீல ஈபிடிப்பான் முன்பு சாவகம் நீல ஈப்பிடிப்பான் (*சையோரினிசு பான்யூமாசு*) துணையினமாகக் கருதப்பட்டது. ஆனால் 2021-ல் பன்னாட்டு பறவையிலாளர் மாநாட்டில் தனிச்சிற்றினமாக பிரிக்கப்பட்டது.
# பலவான் நீல ஈப்பிடிப்பான்

**பலவான் நீல ஈபிடிப்பான்** (*Palawan* *blue flycatcher)(சையோர்னிசு லெம்ப்ரிஎரி*) என்பது பழைய உலக ஈப்பிடிப்பான் குடும்பத்தில் உள்ள ஒரு வகை பறவைச் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# அனந்தமங்கலம் சமணர் மலைப்பள்ளி

**அனந்தமங்கலம் சமணர் மலைப்பள்ளி** என்பது இந்தியாவின் தமிழ்நாடு மாநிலம், காஞ்சிபுரம் மாவட்டம், அச்சரப்பாக்கம் வட்டத்தில் உள்ள அனந்தமங்கலம்
# அனந்தமங்கலம் சமணர் மலைப்பள்ளி

## அனந்தமங்கலம் குன்று

அனந்தமங்கலம் குன்று, மிதமான உயரத்தில், பெரிதும் சிறிதுமான பாறைக்கள் நிறைந்த குன்றாகும். மலைக்குச் செல்ல முறையான படிக்கட்டுகள் இல்லை. எனவே குன்றின் மீது ஏறிச்செல்வது சற்று கடினமாகத் தோன்றும்.
# அனந்தமங்கலம் சமணர் மலைப்பள்ளி

## முதலாம் சிற்பத்தொகுதி - பாறையின் கிழக்கு முகம்

### தருமதேவி சிற்பம்

இங்குள்ள ஒரு பாறையில் கிழக்கு நோக்கியவாறு, தெற்கிலிருந்து வடக்காக தருமதேவி, மகாவீரர், நேமிநாதர் மாற்றும் பார்சுவநாதர் ஆகிய நால்வரின் புடைப்புச் சிற்பங்கள் (Bas relief Sculptures) ஒரே சிற்பத்தொகுப்பாகச் (Single Panel) செதுக்கப்பட்டுள்ளது. சமண சமயத்தின் 22 ஆம் தீர்த்தங்கரான நேமிநாதரின் இயக்கி தருமதேவி ஆவார். தருமதேவியின் புடைப்புச் சிற்பம், சிங்கத்தின் மீது இடது காலை ஊன்றியும், சற்று வளைந்த நிலையில், வலது காலை தரையில் ஊன்றி நின்ற நிலையில் செதுக்கப்பட்டுள்ளது. இருபுறமும் தனது இரண்டு குழந்தைகளுடனும், ஒரு பணிப்பெண்ணுடனும், காட்சிதரும் தருமதேவியின் இரு புறமும் சாமரங்கள் காட்டப்பட்டுள்ளன. பின்புறத்தில் அசோக மரம் காட்டப்பட்டுள்ளது.
# அனந்தமங்கலம் சமணர் மலைப்பள்ளி

## முதலாம் சிற்பத்தொகுதி - பாறையின் கிழக்கு முகம்

### மகாவீரர் சிற்பம்

இதனையடுத்து சமண சமயத்தின் மகாவீரரின் புடைப்புச் சிற்பம் ஓர் சிங்காசனத்தில் அமர்ந்து தவமியற்றும் நிலையில் செதுக்கப்பட்டுள்ளது. தலையைச் சுற்றி ஒளி வட்டம், முக்குடை ஆகியன காட்டப்பட்டுள்ளன. சிங்காசனத்தில் நான்கு சிம்மங்கள் காட்டப்பட்டுள்ளன. இரு சாமரம் வீசுவோரும், இரு கணாதரர்களும் ஒரு சமண அடியார் ஒருவர் நின்ற நிலையில் வணங்குவது போலவும் காட்டப்பட்டுள்ளனர்.
# அனந்தமங்கலம் சமணர் மலைப்பள்ளி

## முதலாம் சிற்பத்தொகுதி - பாறையின் கிழக்கு முகம்

### நேமிநாதர் சிற்பம்

மகாவீரரை அடுத்து 22 ஆம் தீர்த்தங்கரான நேமிநாதரின் புடைப்புச் சிற்பம் செதுக்கப்பட்டுள்ளது. இவர் தலைக்கு மேல் பொருந்திய ஒளிவட்டம், மற்றும் முக்குடையின் கீழ் காட்சி தருகிறார்.ஒன்று அனந்தமங்கலம் மலைப்பள்ளியை ஜினகிரிப்பள்ளி என்று குறிப்பிட்டுள்ளது. ஜினகிரி பள்ளியின் தலைமைத் துறவியும் ஸ்ரீ வினையபாசுர குறவடிகளின் மாணாக்கருமான ஸ்ரீ வர்த்தமான பெரியடிகள், ஓர் அடியவருக்கு உணவளிப்பதற்காக, ஐந்து கழஞ்சு பொற்காசுகள் வழங்கிய இந்தக் கல்வெட்டின் அடிப்படையில் இவை சோழர் காலத்திய சிற்பங்களாக அடையாளம் காணப்பட்டன.
# அனந்தமங்கலம் சமணர் மலைப்பள்ளி

## முதலாம் சிற்பத்தொகுதி - பாறையின் கிழக்கு முகம்

### புதிய பல்லவர் கால கல்வெட்டு

இந்நிலையில் இக்குன்றில் புதிதாக ஒரு கல்வெட்டு கண்டறியப்பட்டுள்ளது. வரலாற்று ஆய்வாளர்களான த.இரமேசு, சி.சிறீதர் ஆகியோர் இங்கு கல ஆய்வினை மேற்கொண்டுள்ளனர். இந்த ஆய்வில் புதிய கல்வெட்டு பல்லவர் காலத்தைச் சேர்ந்ததாக குறிப்பிட்டுள்ளனர்.
கல்வெட்டு பாடம்:  
கருபி செந்தியன் ஏவக் கருமா காளை பணி  
பொருள் விளக்கம்: கருபிசெந்தியன் என்பாரின் கோரிக்கையை ஏற்று கருமாகாளை என்பவர் இங்குள்ள சிற்பங்ககளை செதுக்கியுள்ளதாக இக்கல்வெட்டு பதிவு செய்துள்ளது. இதன் அடிப்படையில் இந்தப் புடைப்புச் சிற்பங்கள் பல்லவர் காலத்தைச் சேர்ந்ததாக இவர்கள் குறிப்பிட்டுள்ளனர். மொத்தத்தில் பல்லவர் காலம் முதல் முதலாம் பராந்தக சோழன் காலம் வரையிலான வரலாற்றுச் செய்திகளை உள்ளடக்கிய சமண சமய நினைவுச் சின்னமாக இத்தலத்தைக் கருதலாம்
# விக்கிப்பீடியா:தமிழ் விக்கித்திட்டம் உள்ளகப் பயிற்சி 2022

**தமிழ் விக்கித்திட்டம் உள்ளகப் பயிற்சி 2022** (Tamil Wiki Internship Programme) என்பது 2022 ஜூன்-ஜூலை காலக்கட்டத்தில் ஒரு மாதம் தமிழ் விக்கித்திட்டங்களில் கல்லூரி மாணவர்களுக்குப் பயிற்சி அளித்து, பங்களிக்கவைக்கும் திட்டமாகும். இதில் விக்கிமூலம், விக்சனரி, பொதுவகம், விக்கிப்பீடியா, விக்கித்தரவு, விக்கிசெய்திகள் போன்ற திட்டங்களுக்கான பயிற்சி வழங்கப்படும். முற்பதிவு செய்த கல்லூரி மாணவர்களுக்கு இணையம் வழியாகப் பயிற்சியும், வழிகாட்டலும் வழங்கப்படும். மாணவர்கள் குறைந்தபட்சப் பங்களிப்பினை அனைத்துத் திட்டங்களிலும் செய்திருக்க வேண்டும். அதனடிப்படையில் அவர்களுக்கான உள்ளகப் பயிற்சிச் சான்றிதழ் வழங்கப்படும். மாணவர்கள் தங்கள் எழுத்தாற்றல், நுட்பத்திறன், இணைய ஊடக அனுபவத்தை இதன் மூலம் வளர்த்துக் கொள்ளமுடியும். **மாணவர்கள் தரப்பில் இப்பயிற்சிக்கு எந்தக் கட்டணமும் செலுத்தத் தேவையில்லை.**
# மலாயாவில் சப்பானிய ஆக்கிரமிப்பு

**மலாயாவில் சப்பானிய ஆக்கிரமிப்பு** அல்லது **மலாயாவில் சப்பானிய ஆட்சி; **(ஆங்கிலம்: *Japanese occupation of Malaya*; மலாய்: *Pendudukan Jepun di Tanah Melayu*) என்பது 1941 டிசம்பர் 8-ஆம் தேதி முதல் 1945 ஆகஸ்டு 15-ஆம் தேதி வரையிலான காலக்கட்டத்தில், சப்பானிய இராணுவம் மலாயாவை ஆக்கிரமிப்பு செய்ததைக் குறிப்பிடுவதாகும்.  
1941 டிசம்பர் 8-ஆம் தேதி, சப்பானிய படைகள் மலேசியா, கோத்தா பாருவில் தரை இறங்கின. நேச நாடுகளின் இராணுவப் படைகள் 1942 பிப்ரவரி 16-ஆம் தேதி சிங்கப்பூரில் சப்பானிய இராணுவத்திடம் சரண் அடைந்தன.  
1945-ஆம் ஆண்டில், நேச நாடுகளிடம் சப்பானியர் சரணடையும் வரை மலாயாவை ஆக்கிரமிப்பு செய்தனர். 1945 செப்டம்பர் 2-ஆம் தேதி, மலாயா, பினாங்கில் எச்.எம்.எஸ். நெல்சன் கப்பலில் *(HMS Nelson)* முதல் சப்பானியப் படை சரண் அடைந்தது. தங்களின் ஆயுதங்களைப் பிரித்தானியர்களிடம் ஒப்படைத்தது. அத்துடன் மலாயாவில் சப்பானிய ஆக்கிரமிப்பும் ஒரு முடிவிற்கு வந்தது.
# மலாயாவில் சப்பானிய ஆக்கிரமிப்பு

## வரலாறு

1941 டிசம்பர் 8-ஆம் தேதி நள்ளிரவுக்குப் பிறகு மலாயா, கிளாந்தான், பாத்தாங் பாக் அமாட் கடற்கரையில் *(Pantai Padang Pak Amat)* சப்பானியர்கள் கரை இறங்கினர். பிரித்தானிய இந்திய இராணுவத்துக்கும் *(British Indian Army),* சப்பானிய இராணுவத்துக்கும் இடையே பெரும் போர் மூண்டது.  
பேர்ள் துறைமுகத் தாக்குதலுக்கு *(Attack on Pearl Harbor)* முன்னர் ஒரு மணி நேரத்திற்கு முன்பு தான் இந்த கோத்தா பாரு மோதல் நடந்தது.  
இந்த கோத்தா பாரு மோதல் தான், பசிபிக் போரின் தொடக்கத்தையும்; மலாயாவில் சப்பானிய ஆக்கிரமிப்பின் தொடக்கத்தையும் குறிக்கின்றது.
# மலாயாவில் சப்பானிய ஆக்கிரமிப்பு

## வரலாறு

### கோத்தா பாருவில் சப்பானியப் படைகள்

கோத்தா பாருவில் சப்பானியர்களுக்கு அதிக எண்ணிக்கையிலான உயிரிழப்புகள் ஏற்பட்டன. பிரித்தானியக் கூட்டுப் படைகள் பின்வாங்க வேண்டிய கட்டாயம் ஏற்படும் வரையில், சப்பானியர்கள் அலை அலையாய்க் கடற்கரையைத் தாக்கினார்கள். பின்னர் அங்கிருந்து நகர்ந்து கோத்தா பாரு விமான நிலையத்தைக் கைப்பற்றினர்.  
1941 டிசம்பர் 11-ஆம் தேதி, சப்பானியர்கள் பினாங்கு மீது குண்டு வீசத் தொடங்கினர்.  
1941 டிசம்பர் 12 ஆம் தேதி, ஜித்ராவும்; பின்னர் அலோர் ஸ்டார் நகரமும் சப்பானியர்களின் கைகளில் விழுந்தன.
# மலாயாவில் சப்பானிய ஆக்கிரமிப்பு

## கம்பார் போர்

1941 டிசம்பர் 19-ஆம் தேதி, சப்பானியர்கள் பினாங்கு தீவைக் கைப்பற்றினர். சப்பானியர்கள் தொடர்ந்து தெற்கு நோக்கி முன்னேறினர். 1941 டிசம்பர் 26-ஆம் தேதி, ஈப்போவைக் கைப்பற்றினர்.  
சப்பானியர்கள் மலாயாவுக்குள் அதிவேகமாகப் படை நடத்தி வருவதைப் பிரித்தானிய படைகளால் தடுத்து நிறுத்த முடியவில்லை. ஜப்பானியர்களுக்கு அதிகமான பாதிப்புகள் ஏற்படவில்லை.  
ஆனால் கம்பார் நகரத்திற்கு அருகே கோலா டிப்பாங் ஆற்றுப் பகுதியில் *(Dipang River)* மட்டுமே ஜப்பானியர்களுக்கு முதன் முறையாக கடுமையான எதிர்ப்பு ஏற்பட்டது.
# மலாயாவில் சப்பானிய ஆக்கிரமிப்பு

## கம்பார் போர்

### இந்திய இராணுவத்தின் 11-ஆவது காலாட்படை

கம்பாரில் நான்கு நாட்கள் போர் நடந்தது. இந்தப் போருக்குக் கம்பார் போர் *(Battle of Kampar)* என்று பெயர். பிரித்தானியப் படையின் பீரங்கித் தாக்குதல்களினால் ஜப்பானியர்கள் பெரும் உயிரிழப்புகளைச் சந்திக்க வேண்டி வந்தது.  
கம்பார் நகருக்குத் தெற்கே இந்திய இராணுவத்தின் 11-ஆவது காலாட்படை பிரிவு முகாம் அமைத்தது. அங்கு இருந்து பீரங்கித் தாக்குதல்களை நடத்தியது. இருப்பினும் ஜப்பானியர்களுக்குக் கடலோரத் தரையிறக்கங்கள் *(seaborne landings)* சாதகமாக அமைந்து விட்டன. அங்கு இருந்து அதிகமான ஜப்பானியப் போர் வீரர்கள் கம்பாரில் களம் இறக்கப் பட்டனர்.  
அதனால் இந்திய இராணுவத்தினரால் சமாளிக்க முடியவில்லை. பின்வாங்க வேண்டிய இக்கட்டான நிலைமை. துரோலாக் நகருக்கு வடக்கே ஐந்து மைல்கள் தொலைவில் உள்ள சிலிம் ரீவர் பகுதிக்குப் பின்வாங்கினர்.  
1941 டிசம்பர் 30-ஆம் தேதி தொடங்கி 1942 சனவரி 2-ஆம் தேதி வரை மூன்று பகல் மற்றும் மூன்று இரவுகள் கம்பார் போர் நீடித்தது.
# மலாயாவில் சப்பானிய ஆக்கிரமிப்பு

## சிலிம் ரிவர் போர்

1942 சனவரி 7-ஆம் தேதி பிரித்தானிய இந்திய இராணுவத்திற்கும் ஜப்பானிய இராணுவத்திற்கும் இடையே பேராக், சிலிம் ரிவர் பகுதியில் நடந்த ஒரு போரை சிலிம் ரிவர் போர் என்று அழைக்கிறார்கள்.  
போர் முனையில் இந்திய இராணுவத்திற்கு அவசரமாகத் தேவைப்பட்ட ஆயுதங்கள்; மருந்துகள்; உணவு நீர் வகைகள்; தொலைத் தொடர்பு சாதன வசதிகள்; பின்னணிக் காப்புகள் உடனடியாகக் கிடைக்கவில்லை. அதனால் நிராதிபதிகளான 500-க்கும் மேற்பட்ட இந்திய இராணுவ வீரர்கள் கொல்லப் பட்டார்கள்.
# மலாயாவில் சப்பானிய ஆக்கிரமிப்பு

## சிலிம் ரிவர் போர்

### போர் அத்துமீறல்கள்

காயங்கள் அடைந்து நடக்க முடியாமல் இருந்த இந்திய இராணுவ வீரர்கள் பலரை ஜப்பானியப் படையினர் கத்தியால் குத்திக் கொன்று உள்ளனர். சிலரைச் சுட்டுக் கொன்று உள்ளனர். ஓரளவிற்கு நடக்க முடிந்த இராணுவ வீரர்களைக் கொண்டு குழிகள் தோண்டப் பட்டன.
# விலங்குரிமை இயக்கம்

மாகாணத்தின் நாக்ஸ்வில் நகரில் வட்டரங்கத்தை எதிர்த்து ஆர்ப்பாட்டம் செய்யும் விலங்குரிமை ஆர்வலர்கள்.]]
**விலங்குரிமை இயக்கம்** (*animal rights movement*) என்பது மனிதருக்கும் மனிதரல்லாத விலங்குகளுக்கும் இடையே மனித சமூகத்தால் வரையப்பட்ட கடுமையான தார்மீக மற்றும் சட்ட வேறுபாட்டினைக் களைய முயலும் ஒரு சமூகநீதி இயக்கமாகும். இது விலங்குகள் பண்டங்களாகவோ மனிதர்களின் உடமைகளாகவோ கருதப்படும் நிலையை அகற்றி ஆராய்ச்சி, உணவு, உடை, பொழுதுபோக்கு என அனைத்துத் தொழிற்துறைகளிலும் விலங்குகள் பயன்படுத்தப்படுவதற்கு ஒரு நிரந்தர முற்றுப்புள்ளி வைக்கும் இலக்கோடு செயற்படும் இயக்கமாகும். இவ்வியக்கம் சில சமயங்களில் **விலங்கின விடுதலை இயக்கம்** என்றும், **விலங்கு நபர்த்தன்மை இயக்கம்** என்றும் அழைக்கப்படுகிறது.  
நாட்டிலுள்ள பார்சிலோனா நகரில் விலங்குரிமைக்காகப் போராடும் செயற்பாட்டாளர்கள்.]]
# தன்வீர் முகையுத்தீன் கில்லானி

**தன்வீர் முகையுத்தீன் கில்லானி** (*Tunveer Mohyuddin Gillani*) பாக்கித்தான் நாட்டைச் சேர்ந்த சதுரங்க வீரர் ஆவார். 1969 ஆம் ஆண்டு பிப்ரவரி மாதம் 17 ஆம் நாளன்று இவர் பிறந்தார். 1991, 2004, 2006 ஆகிய ஆண்டுகளில் கில்லானி பாக்கித்தான் நாட்டின் சதுரங்க வெற்றியாளராகத் திகழ்ந்தார். 2006 ஆம் ஆண்டு நடைபெற்ற சதுரங்க ஒலிம்பியாடு போட்டியில் இவர் தனிநபர் பிரிவில் தங்கப்பதக்கம் வென்றார்.  
2009 ஆம் ஆண்டு புதுதில்லியில் நடைபெற்ற ஆசிய மண்டல உலக சதுரங்க வெற்றியாளர் போட்டியில் பங்கேற்று விளையாடிய தன்வீர் முகையுத்தீன் கில்லானி எட்டாவது இடத்தைப் பிடித்தார்.  
சதுரங்க ஒலிம்பியாடு போட்டிகளில் தன்வீர் முகையுத்தீன் கில்லானி பாக்கித்தான் நாட்டின் சார்பாக கலந்து கொண்டு விளையாடியுள்ளார்.  
- 1992, மணிலா 30 ஆவது சதுரங்க ஒலிம்பியாடு (+6, =1, -5),
- 2000, இசுதான்புல் 30 ஆவது சதுரங்க ஒலிம்பியாடு (+3, =5, -4),
- 2004, Calvià 36 ஆவது சதுரங்க ஒலிம்பியாடு (+3, =2, -6),
- 2006, துரின் 37 ஆவது சதுரங்க ஒலிம்பியாடு (+6, =2, -0) தனிநபர் தங்கம்,
- 2010, காண்டி-மானிசுக்கு 39 ஆவது சதுரங்க ஒலிம்பியாடு (+3, =2, -6).
# மகாராஜபுரம் கிருஷ்ணமூர்த்தி

**எம். ஆர். கிருஷ்ணமூர்த்தி** என அழைக்கப்படும் **மகாராஜபுரம் கிருஷ்ணமூர்த்தி** ஒரு பழம்பெரும் நடிகரும் பாடகரும் ஆவார். 1930-40களில் பல தமிழ்ப் படங்களில் இவர் கதாநாயகனாக நடித்துள்ளார். இவர் கருநாடக இசைப் பாடகர் மகாராஜபுரம் விசுவநாத ஐயரின் சகோதரர்.
# மகாராஜபுரம் கிருஷ்ணமூர்த்தி

## இவர் நடித்த திரைப்படங்கள்

- சத்தியவான் சாவித்திரி (1933)
- பாமா விஜயம் (1934)
- டம்பாச்சாரி (1935)
- ரத்னாவளி (1935)
- சீமந்தினி (1936)
- பாதுகா பட்டாபிஷேகம் (1936)
- நந்தகுமார் (1938)
- மாயா மச்சீந்திரா (1939)
- பாண்டுரங்கன் (1939)
- பரசுராமர் (1940)
- மீனாட்சி கல்யாணம் (1940)
- கிராதா அர்ஜுனா (ஊர்வசி சாகசம்) (1940)
- வேதவதி (சீதா ஜனனம்) (1941)
# காந்தி நகர், அரூர்

**காந்தி நகர்** (*Gandhi Nagar*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது தாசிரஅள்ளி ஊராட்சிக்கு உட்பட்டது.
# காந்தி நகர், அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 30 கிலோமீட்டர் தொலைவிலும், அரூரில் இருந்து 19 கிலோ மீட்டர் தொலைவிலும் அமைந்துள்ளது.
# மகாபாரத கதைமாந்தர்களின் பட்டியல்

குரு மன்னரின் வம்சத்தவர்களின் வரலாற்றைக் கூறும் *மகாபாரதம்* பண்டைய இந்தியாவின் இரண்டு முக்கிய சமஸ்கிருத இதிகாசங்களில் ஒன்றாகும்; இது வியாச முனிவரால் இயற்றப்பட்டது. *மகாபாரதத்தின்* மிக முக்கியமான பாத்திரங்கள் பின்வருமாறு கூறலாம்:
# மகாபாரத கதைமாந்தர்களின் பட்டியல்

## குரு வம்சத்தவர்களின் முன்னோடிகள்

### சந்திர குலத்தினர்

- சந்திரனின் வழித்தோன்றல்கள்:
- புதன்
- புரூரவன்
# மகாபாரத கதைமாந்தர்களின் பட்டியல்

## குரு வம்சத்தவர்களின் முன்னோடிகள்

### பௌரவர்கள்

புரூரவனின் வழித்தோன்றல்கள்:
- ஆயு
- நகுஷன்
- யயாதி
- புரு
- சம்வர்ணன்
- துஷ்யந்தன்
- பரதன்
- பூமன்யு
# மகாபாரத கதைமாந்தர்களின் பட்டியல்

## குரு வம்சத்தவர்கள்

- குரு
- துஷ்யந்தன்
- சகுந்தலா
- பரதன்
- பிரதீபன்
- தேவாபி
- சாந்தனு
- பாக்லீகர்
- சோமதத்தன்
- பூரிசிரவஸ்
- பீஷ்மர்
- சத்தியவதி
- சித்திராங்கதன்
- விசித்திரவீரியன்
- அம்பிகை
- அம்பாலிகா
- திருதராட்டிரன்
- காந்தாரி
- பாண்டு
- குந்தி
- மாதுரி
- விதுரன்
- கர்ணன்
- பாண்டவர்
- தருமன் (கங்கன்)
- வீமன் (வல்லபன்)
- அருச்சுனன் (பிருகன்னளை)
- நகுலன் (கிரந்திகன்)
- சகாதேவன் (தந்திரிபாலன்)
- திரௌபதி (சைரந்திரி)
- கௌரவர்
- துரியோதனன்
- துச்சாதனன்
- விகர்ணன்
- யுயுத்சு
- துச்சலை
- பானுமதி
- சுபத்திரை
- இலக்குமண குமாரன்
- கடோற்கஜன்
- அகிலாவதி
- உபபாண்டவர்கள் ஐவர் - (பிரதிவிந்தியன், சுதசோமன், சுருதகீர்த்தி, சதாநீகன் & சுருதகர்மா)
- அபிமன்யு
- உத்தரை
- உலுப்பி
- சித்திராங்கதை
- அரவான்
- பாப்புருவாகனன்
- பரீட்சித்து
- ஜனமேஜயன்
# மகாபாரத கதைமாந்தர்களின் பட்டியல்

## பாண்டவர் & கௌரவர்களின் உறவினர்கள்

- கர்ணன்
- விருசசேனன்
- விருச்சகேது
- துருபதன்
- திருட்டத்துயும்னன்
- அம்பை
- சிகண்டி
- சுபலன்
- சகுனி
- உலூகன்
- ஜயத்திரதன்
- விராடன்
- சுதேஷ்ணை
- உத்தரன்
# மகாபாரத கதைமாந்தர்களின் பட்டியல்

## யாதவ குலத்தினர்

- யது
- உக்கிரசேனர்
- கம்சன்
- வசுதேவர்
- தேவகி
- ரோகிணி
- நந்தகோபன்
- யசோதை
- பலராமன்
- கிருட்டிணன்
- ருக்மணி
- உருக்மி
- சத்தியபாமா
- உருக்மி
- சாம்பன்
- பிரத்தியுமனன்
- அனிருத்தன்
- சாத்தியகி
- கிருதவர்மன்
- ஜராசந்தன்
- சிசுபாலன்
- திருஷ்டகேது
- தந்தவக்ரன்
- சல்லியன்
- உத்தவர்
# மகாபாரத கதைமாந்தர்களின் பட்டியல்

## பிறர்

- கிருபர்
- துரோணர்
- அசுவத்தாமன்
- ஏகலைவன்
- சஞ்சயன்
- அதிரதன்
- சுதேஷ்ணவதி
- கீசகன்
- புரோசனன்
- சம்சப்தகர்கள்
- சுசர்மன்
- பிருகத்பாலன்
- அலாயுதன்
# மகாபாரத கதைமாந்தர்களின் பட்டியல்

## முனிவர்கள் & புரோகிதர்கள்

- பரசுராமர்
- பராசரர்
- வேத வியாசர்
- சுகர்
- சமீகர்
- உத்தங்கர்
- ஜரத்காரு
- ஆஸ்திகர்
- துர்வாசர்
- சௌனகர்
- சனத்குமாரர்
- வைசம்பாயனர்
- ரோமஹர்சணர்
- உக்கிரசிரவஸ்
- ஆணி மாண்டவியர்
- கிந்தமா முனிவர்
- மந்தபாலர்
- ஜரிதை
- தௌமியர்
# மகாபாரத கதைமாந்தர்களின் பட்டியல்

## தேவர்கள், கந்தர்வர்கள், நாகர்கள் & அரக்கர்கள்

- சூரிய தேவன்
- எமதர்மராஜன்
- வாயு பகவான்
- இந்திரன்
- அஸ்வினிகள்
- அட்ட வசுக்கள்
- ஊர்வசி
- அனுமன்
- சித்திரசேனன்
- தட்சகன்
- அஸ்வசேனன்
- மயாசுரன்
- மயன்
- இடும்பன்
- அலம்புசன்
- பகாசுரன்
- பர்பரிகன்
- பகதத்தன்
- விருத்தாக்ஷத்திரன்
- அலாயுதன்
# மகாபாரத கதைமாந்தர்களின் பட்டியல்

## குருச்சேத்திரப் போரில் எஞ்சியவர்கள்

குரு குலத்தினரில் பாண்டவர்கள் தாங்கள் சூதாடி தோற்ற நாட்டின் உரிமை கோரி கௌரவர்களுடன் குருச்சேத்திரத்தில் போரிட்டனர்.இவ்விருவருக்கும் ஆதாரவாக பரத கண்டத்து நாடுகளின் மன்னர்கள் படைகளுடன் போரிட்டனர். .  
கௌரவர் தரப்பில் கிருபர், அசுவத்தாமன், கிருதவர்மன், கர்ணனின் மகன் விருச்சகேது ஆகிய நால்வர் மட்டுமே போரின் இறுதியில் உயிருடன் எஞ்சினர்.  
பாண்டவர் தரப்பில் ஐந்து பாண்டவர்கள், ஸ்ரீகிருஷ்ணர், சாத்தியகி மற்றும் யுயுத்சு ஆகிய எட்டு பேர்கள் மட்டும் உயிருடன் எஞ்சினர். போரில் ஈடுபட்ட மற்ற அனைத்து மன்னர்கள், படைத்தலைவர்கள் மற்றும் படைவீரர்கள் கொல்லப்பட்டனர்.
# உத்தமதானபுரம்

**உத்தமதானபுரம்** (*Uthamathanapuram*), என்பது இந்தியாவின், தமிழ்நாட்டின், திருவாரூர் மாவட்டம், வலங்கைமான் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது நன்னிலம் சட்டமன்றத் தொகுதிக்கும், நாகப்பட்டினம் மக்களவைத் தொகுதிக்கும் உட்பட்டதாகும்.
# உத்தமதானபுரம்

## அமைவிடம்

இது சென்னையிலிருந்து 307 கி.மீ. தொலைவிலும், மாவட்ட தலைநகரான திருவாரூரில் இருந்து 33 கி.மீ. தொலைவிலும், பாபநாசத்துக்குத் தென்கிழக்கே இரண்டு கிலோமீட்டர் தொலைவில், காவேரி வடிநிலத்தில் அமைந்துள்ளது. இந்த ஊரின் மக்கள் தொகை சுமார் 900 (2011 மக்கள் தொகை கணக்கெடுப்பு படி) ஆகும்.
# உத்தமதானபுரம்

## வரலாறு

உத்தமதானபுரம், தமிழ்த் தாத்தா உ. வே. சுவாமிநாத ஐயரின் (1855-1942) சொந்த ஊர் ஆகும். அவர் தன் தாயின் சொந்த கிராமமான சூரியமூலையில் பிறந்தாலும், தனது குழந்தைப் பருவத்தின் பெரும்பகுதியை வேறு இடத்தில் கழித்தாலும், சுவாமிநாத ஐயர் எப்போதும் உத்தமதானபுரத்தைத் தனது சொந்த ஊராகக் கருதினார். ஏனெனில் அவரது தந்தைவழி குடும்பம் இங்கே இருந்து வந்தது. சுவாமிநாத ஐயர் தனது சுயசரிதையான *என் சரித்திரத்தில்*, கிராமத்தின் தோற்றம் குறித்த செவிவழிக் கதையைக் கூறியுள்ளார்: இதன்படி, 18-ஆம் நூற்றாண்டில் தஞ்சாவூர் மன்னர் தனது நாட்டைச் சுற்றிப்பார்க்கப் புறப்பட்டார். பயணத்தின்போது இன்றைய உத்தமதனபுரம் உள்ள இடத்தில் தங்கினார். ஏகாதசி நாட்களில் அவர் ஒரு வேளை மாத்திரமே உணவு உண்ணும் பழக்கம் கொண்டவர். அந்த நாளில் தாம்பூலமும் தரிக்கமாட்டார். ஆனால் அதை மறந்து அங்கே அன்று உணவை உண்டு, தாம்பூலமும் போட்டுக்கொண்டார். பின்னரே அவர் தன் விரதத்தை மீறியதை உணர்ந்தார். அரசர் அதற்கு என்ன பரிகாரம் செய்யலாமென்று சில பெரியோர்களைக் கேட்கத் தொடங்கினர். அவர் வைதிக ஒழுக்கமும் தானசீலமும் உடையவரென்பதை யாவரும் அறிந்திருந்தனர்; ஆதலின் அப்பெரியோர்கள், “ஓர் அக்கிரகாரத்தை நிறுவி வீடுகள் கட்டி வேதவித்துக்களாகிய அந்தணர்களுக்கு அவ்வீடுகளோடு பூமியையும் தானம் செய்தால் இந்தத் தோஷம் நீங்கும்” என்றார்கள். உடனே அங்கே ஓர் அக்கிரகாரத்தை அமைக்க ஏற்பாடு செய்தார். அதில் 48 வீடுகளைக் கட்டி, இரண்டு வீடுகளுக்கு ஒரு கிணறாக 24 கிணறுகளையும் அமைக்கச் செய்தார். 48 பிராமணர்களை அருகிலும் தொலைவிலும் உள்ள ஊர்களிலிருந்து வருவித்து, அந்த வீடுகளையும், ஒவ்வொருவருக்கும் பன்னிரண்டு மா நன்செயும் அதற்குரிய புன்செயுமாகிய நிலத்தையும் தானம் செய்தார். அந்த உத்தமமான தானப் பொருளாக அமைந்தமையால் அவ்வூர் உத்தமதானபுரம் என்னும் பெயரால் வழங்கலாயிற்று. சுவாமிநாத ஐயரின் கூற்றுப்படி, பல்வேறு பிராமண சாதிகளைச் சேர்ந்தவர்களும், பிராமணர்களுக்குச் சொந்தமான நிலங்களில் உழவு வேலைசெய்த தாழ்த்தப்பட்ட விவசாயிகளும் அவரது குழந்தைப் பருவத்தில் கிராமத்தில் வாழ்ந்தனர்.  
உத்தமதானபுரம் சிற்றூர் இரண்டு தெருக்களை மட்டுமே கொண்டுள்ளது. ஒன்று கிழக்கு-மேற்காகவும், இன்னொரு தெரு வடக்கு-தெற்காகவும் உள்ளது. கிழக்கு-மேற்குத் தெருவின் மேற்கு முனையில் விஷ்ணுவுக்கான கோயில் உள்ளது, அவர் இலட்சுமி நாராயணப் பெருமாள் என்று வழிபடப்படுகிறார். மேலும் வடக்கு-தெற்கு தெருவின் தெற்கு முனையில் சிவபெருமானுக்கு அர்ப்பணிக்கப்பட்ட கைலாசநாதர் கோயில் உள்ளது. உ. வே. சுவாமிநாத ஐயர் வாழ்ந்த இல்லமானது 2008-ஆம் ஆண்டு தமிழ்நாடு அரசால் நினைவில்லமாக அறிவிக்கப்பட்டது.
# தமிழ்நாடு அரசு தணிக்கை தலைமை இயக்குநர்

**தமிழ்நாடு அரசு தணிக்கை தலைமை இயக்குநர்** (**Director General of Audit**), தமிழ்நாடு அரசின் நிதித்துறையின் கீழ் இயங்கும் கூட்டுறவு தணிக்கைத் துறை, பால் கூட்டுறவு தணிக்கை, உள்ளாட்சி நிதி தணிக்கைத் துறை (Local Fund Audit), இந்து சமய அறநிலையத் துறை தணிக்கை மற்றும் தமிழ்நாடு அரசு நிறுவனங்களின் தணிககைத் துறை உள்ளிட்ட ஐந்து தணிக்கை இயக்குனரகங்களின் செயல்பாடுகளை மேற்பார்வையிட தணிக்கை தலைமை இயக்குநர் பதவியிடம் உருவாக்க 9 ஏப்ரல் 2022 அன்று அரசாணை வெளியிடப்பட்டது.  
தணிக்கை இயக்குனரகங்கள் மீது தணிக்கை தலைமை இயக்குநர் பொது மேற்பார்வை மற்றும் கட்டுப்பாட்டை செயல்படுத்தும். பணியிடங்கள், இடமாற்றங்கள், நிறுவன விவகாரங்கள் மற்றும் வரவு-செலவு திட்டம் மற்றும் சட்டசபை தொடர்பான விஷயங்கள் குறித்த அனைத்து திட்டங்களும் தணிக்கை தலைமை இயக்குரர் மூலம் நிதித்துறைக்கு அனுப்பி வைக்கப்படும்.
# தமிழ்நாடு அரசு தணிக்கை தலைமை இயக்குநர்

## தேர்வு முறை

தணிக்கை தலைமை இயக்கநராக, தமிழ்நாடு தொகுப்பைச் சேர்ந்த தலைமை கணக்கு தணிக்கையாளரையோ, அல்லது பொதுத்துறை அல்லது தனியார் துறை தணிக்கையில் அனுபவம் வாய்ந்த ஒருவரைத் தேர்ந்தெடுப்பதன் மூலம் பக்கவாட்டு நுழைவு முறை மூலமோ நியமிக்கலாம்.
# தமிழ்நாடு அரசு தணிக்கை தலைமை இயக்குநர்

## அதிகாரங்கள்

தணிக்கை தலைமை இயக்குநர் தனது தணிக்கை அதிகார வரம்பிற்கு உட்பட்ட எந்தவொரு நிறுவனத்தையும் சிறப்பு தணிக்கை செய்ய ஒரு தனியார் தணிக்கை நிறுவனத்தை நியமிக்கும் அதிகாரம் உள்ளது. தனது கட்டுபாட்டின் கீழ் இயங்கும் கூட்டுறவு தணிக்கைத் துறை உள்ளிட்ட ஐந்து தணிக்கை இயக்குநர்கள் தமது பணியாளர்கள் குறித்த தகவல்களை தணிக்கை தலைமை இயக்குநருக்கு தெரிவிக்க வேண்டும்.  
தணிக்கை அறிக்கைகளை அங்கீகரிக்கும் அதிகாரம், தொடர்ந்து உரிய 5 தணிக்கைத் துறை இயக்குநர்களிடமே இருக்கும். இருப்பினும் தணிக்கை அறிக்கைகளை மறுஆய்வு செய்யும் அதிகாரம் தணிக்கை தலைமை இயக்குநருக்கு இருக்கும். தணிக்கை தலைமை இயக்குநர் உத்தரவின் கீழ் சிறப்புத் தணிக்கை, நிதித் தணிக்கை, பரிவர்த்தனை தணிக்கை அல்லது செயல்திறன் தணிக்கை செய்யலாம்.  
எந்தவொரு நிறுவனத்தையும் சிறப்புத் தணிக்கை செய்ய தனியார் தணிக்கை நிறுவனத்தை நியமிக்கும் அதிகாரம் தணிக்கை தலைமை இயக்குநருக்கு உள்ளது.
# தமிழ்நாடு அரசு தணிக்கை தலைமை இயக்குநர்

## விமர்சனங்கள்

அதிமுக ஒருங்கிணைப்பாளர் ஓ. பன்னீர்செல்வம் ஓ பன்னீர்செல்வம், தணிக்கை தலைமை இயக்குநர் நியமனம் குறித்த அரசாணையானது அரசியல் சாசனத்திற்கு எதிரானது என்றும், தமிழ்நாடு அரசில் உள்ள இந்திய ஆட்சிப் பணி அதிகாரிகளையும், மற்ற அரசு அதிகாரிகளையும் அவமதிக்கும் செயல்கள் என கருத்து தெரிவித்துள்ளார். மேலும் நான்காண்டுகளுக்கு முன் எதிர்க்கட்சித் தலைவராக இருந்த மு. க. ஸ்டாலின், பக்கவாட்டு நுழைவு முறை மூலம் இந்திய அரசின் பல்வேறு அமைச்சகங்களில் இணைச் செயலர்களை நியமிக்கும் பாரதிய ஜனதா கட்சி ஆளும் மத்திய அரசின் நடவடிக்கையை கடுமையாக எதிர்த்ததை நினைவு கூர்ந்தார்.
# ஒய். வி. ரெட்டி

**யாக வேணுகோபால் ரெட்டி** என்பவர் இந்திய இந்தியப் பொருளியல் அறிஞரும் ஓய்வு பெற்ற இந்திய ஆட்சி பணியாளரும் ஆவார். செப்டம்பர் 2003ஆம் ஆண்டு முதல் செப்டம்பர் 2008 வரை இவர் ரிசர்வ் வங்கியின் 21வது ஆளுநராகப் பணியாற்றினார்.  
2010ஆம் ஆண்டு இந்தியாவின் இரண்டாவது பெரிய விருதான பத்ம விபூஷன் விருது வழங்கி இந்திய அரசு இவரை கவுரவித்தது. ஆந்திராவின் கடப்பா மாவட்டத்தில் பிறந்த இவர் மெட்ராஸ் பல்கலைக்கழத்தில் பொருளியலில் எம்.ஏ பட்டமும், ஹைதராபாத் ஒசமானியா பல்கலைக்கழத்தில் முனைவர் பட்டமும் பெற்றார்.
# சர்மத் காஷணி

**சர்மத் காஷணி** (*Sarmad Kashani*) அல்லது வெறுமனே *சர்மத்* (ca 1590-1661) என்பவர் பாரசீக மொழி பேசிய ஆர்மீனிய ஆன்மீகவாதி மற்றும் கவிஞர், சூபிஞானி ஆவார். இவர் 17 ஆம் நூற்றாண்டில் இந்திய துணைக்கண்டத்திற்கு வந்து நிரந்தரமாக வசித்தார். முதலில் யூதராக இருந்த இவர் இஸ்லாத்தை ஏற்றுக்கொள்வதற்காக தனது சமயத்தை துறந்திருக்கலாம். இருப்பினும் "அவரது மதமாற்றம் அநேகமாக பெயரளவிலான மற்றும் மேலோட்டமானதாக மட்டுமே இருந்தது, ஏனெனில் அவரே பின்னர் யூதர்களை தங்களை மதம் மாறவேண்டாம் என்று எச்சரித்தார்" சர்மத், தனது கவிதையில், தான் யூதரோ, முஸ்லீமோ, இந்துவோ இல்லை என்று கூறுகிறார்.
# சர்மத் காஷணி

## ஆரம்ப கால வாழ்க்கை

சர்மத் 1590 இல் ஆர்மீனியாவில் ஆர்மீனிய யூத வணிகர் குடும்பத்தில் பிறந்தார். சர்மத் பாரசீக மொழியை நன்கு அறிந்திருந்தார். வணிகரான இவரது தொழிலுக்கு அது அவசியமானதாக இருந்தது. மேலும் இவரது பெரும்பாலான படைப்புகளை பாரசீக மொழியில் இயற்றினார். இவர் பாரசீக மொழியில் தோராவின் மொழிபெயர்ப்பை உருவாக்கினார். முகலாயப் பேரரசில் வணிகராக குடிபெயர்வதற்கு முன்பு முல்லா சத்ரா, மிர் ஃபிண்டிரிஸ்கி ஆகியோரிடம் பயின்றார்.
# சர்மத் காஷணி

## முகலாயப் பேரரசில் பயணம்

ஈரானிய பொருட்களை விற்று இந்தியாவின் விலை உயர்ந்த மாணிக்கம், மரகதம், நறுமணப் பொருட்களை வாங்க முகலாயப் பேரரசுக்கு வந்தார். இன்றைய பாகிஸ்தானின் சிந்துவில் உள்ள தட்டாவில், அவரது நெருங்கிய சீடர்களில் ஒருவரான அபய் சந்த் என்ற இந்துவை சந்தித்தார். அவர்களது உறவின் தன்மை குறித்து விவாதம் இருந்தாலும் அபய் சந்தின் வாழ்க்கையைப் பற்றி மிகக் குறைவாகவே அறியப்படுகிறது. சர்மத்தின் பாடல்களைத் தவிர, அவர்களின் சந்திப்பு பற்றிய விவரங்களை உறுதிப்படுத்த எந்த வரலாற்று பதிவுகளும் இல்லை. தோரா மற்றும் பழைய ஏற்பாடு, புதிய ஏற்பாட்டை மொழிபெயர்ப்புப் பணிக்கு சர்மத் அபய் சந்தைப் பயன்படுத்தியபோது, அபய் சந்த் இஸ்லாம் அல்லது யூத சமயத்துக்கு மாறியிருக்கலாம் என்று சில அறிஞர்கள் வாதிடுகின்றனர். பிற்காலங்களில், சர்மத் அனைத்து சமயங்களையும் விமர்சிக்கும் ஆன்மீக நிலைப்பாட்டை எடுத்தார் என்பதை கவனத்தில் கொள்ள வேண்டும்.  
ஒரு கட்டத்தில், அவர் தனது உடமைகளை கைவிட்டு, தலைமுடி வளரவிட்டு, நகங்களை வெட்டாமலும் நகர வீதிகளில் அலையத் தொடங்கினார். சர்மத், அபய் சந்த் ஆகியோர் லாகூர், பின்னர் ஹைதராபாத் ஆகிய இடங்களுக்குச் சென்று, இறுதியாக தில்லியில் குடியேறினர் என்று பரவலாக ஊகிக்கப்படுகிறது. இருப்பினும் நிகழ்வுகளை உறுதிப்படுத்த நம்பகமான சான்றுகள் எதுவும் இல்லை.
# சர்மத் காஷணி

## தில்லி வாழ்க்கை

இருவரும் ஒன்றாகப் பயணித்த காலத்தில் அவர் கவிஞராகவும், பூடகமானவராகவும் புகழ்பெற்றார். இதனால் முகலாய பட்டத்து இளவரசர் தாரா சிக்கோ தன் தந்தையின் அரசவைக்கு சர்மத்தை அழைக்க வைத்தார். இந்த சந்தர்ப்பத்தில், சர்மத் அரசரின் வாரிசான தாராவை மிகவும் ஆழமாக கவர்ந்தார். தாரா இவரை தன் ஆன்மீக குருவாக ஏற்றுக் கொண்டார்.  
சர்மத் ஒரு *நிர்வாண பக்கிரி* என பிரெஞ்சு மருத்துவரும் பயணியுமான பிரான்சுவா பெர்னியர் குறிப்பிட்டுள்ளார்.
# சர்மத் காஷணி

## இறப்பு

சகோதரர் தாரா ஷிகோவுடன் நடந்த வாரிசுப் போரில் வெற்றிபெற்ற ஔரங்கசீப் (1658-1707) தாராவைக் கொன்று அரியணை ஏறினார். ஆனால், சர்மத் ஒருபோதும் அவுரங்கசீப்பை ஏற்றுக்கொள்ளவில்லை. தொடர்ந்து தாரா சிகோவின் புகழ்பாடி ஔரங்கசீப்பின் வெறுப்பைப் பெற்றார். அதனால் ஔரங்கசீப்பால் சமய மறுப்பு குற்றம் சாட்டபட்ட சர்மத் கைது செய்யப்பட்டார். சர்மத் 1661 இல் தலை துண்டிக்கப்பட்டு கொல்லப்பட்டார். இவரது கல்லறை இந்தியாவின் தில்லியில் உள்ள ஜமா பள்ளிவாசலுக்கு அருகில் அமைந்துள்ளது.  
சர்மத் நாத்திகம் மற்றும் வழக்கத்திற்கு மாறான சமய நடைமுறைகளைக் கொண்டுள்ளார் என்று குற்றம் சாட்டப்பட்டு தண்டிக்கப்பட்டார்.  
‘அல்லாவைத் தவிர வேறு கடவுள் இல்லை’ என்பதைக் குறிக்கும் சொற்றொடரில் ‘லாஇலாஹ’ அதாவது ‘கடவுள் இல்லை’ என்று மட்டுமே எப்போதுமே உச்சரித்துக்கொண்டிருக்கிறார் சர்மத் என்ற புகார் எழுப்பப்பட்டது. ஔரங்கசீப் தனது உலமாவைச் சர்மத்திடம் ஏன் "கடவுள் இல்லை" என்று திரும்பத் திரும்பச் சொன்னதைக் கேட்கும்படி கட்டளையிட்டார், மேலும் முழுவதுமாக கலிமா துதி பாடக் கட்டளை இட்டார். அதற்கு அவர், “தற்போது மறுப்பு என்ற கட்டத்தில் நான் ஆழ்ந்திருக்கிறேன். ஏற்பு என்ற ஆன்மிக நிலையை நான் இன்னும் எட்டவில்லை. இப்போது கலிமாவை வாசித்தால் நான் பொய் சொல்வதாகிவிடும்” என்றார் இதனால் இவருக்கு மரண தண்டனை விதிக்கப்பட்டது. அவுரங்கசீப்பின் அரசவை வரலாற்றாசிரியர் அலி கான்-ராசி மரணதண்டனை நிறைவேற்றப்பட்டபோது உடனிருந்தார். மரணதண்டனை மேடையில் சொல்லப்பட்ட சில மர்மவாதிகளின் வசனங்களை அவர் விவரிக்கிறார்: "முல்லாக்கள் அகமது சொர்க்கத்திற்குச் சென்றார் என்று கூறுகிறார்கள், சர்மத் அகமதுவுக்கு சொர்க்கம் வந்தது என்று கூறுகிறார்." . . . "ஒரு சலசலப்பு ஏற்பட்டது, நாங்கள் நித்திய தூக்கத்திலிருந்து கண்களைத் திறந்தோம். அக்கிரமத்தின் இரவு நிலைத்திருப்பதைக் கண்டு, நாங்கள் மீண்டும் தூங்கினோம்."
# சர்மத் காஷணி

## சர்மத் குறித்து அபுல் கலாம் ஆசாத்

இந்திய விடுதலைப் போராட்டத்தில் ஈடுபட்ட முன்னணி அரசியல் ஆளுமைகளில் ஒருவரான அபுல் கலாம் ஆசாத், தனது சிந்தனை மற்றும் கருத்துச் சுதந்திரத்திற்காக தன்னை சர்மத்துடன் ஒப்பிட்டார்.
# சுஸ்ருத சம்ஹிதை

600-இல் வாழ்ந்த அறுவை மருத்துவத்தின் தந்தை எனப்போற்றப்பட்ட சுஸ்ருதரின் சிற்பம்]]  
உள்ள பதஞ்சலி யோகபீடத்தில் சுசுருதரின் சிலை]]  
**சுஸ்ருத சம்ஹிதை** (***Sushruta Samhita*** (सुश्रुतसंहिता, IAST: *Suśrutasaṃhitā*), பண்டைய இந்தியாவில் கிமு 800-இல் வாழ்ந்த ஆயுர் வேத மருத்துவ அறுவை சிகிச்சை முனிவரான சுஸ்ருதர் என்பவர் இயற்றிய அறுவை சிகிச்சைக்கான சமசுகிருத மொழி மருத்துவ நூல் ஆகும்.  
சுஸ்ருத சம்ஹிதை நூலில் வேத கால மருத்துவ முறையின்படி, பல்வேறு மருத்துவ துறைகளுக்கான விளக்கங்கள் உள்ளது. இதில் காணப்படும் பல்வேறு அத்தியாயங்கள் அறுவை சிகிச்சைக்கான பயிற்சிகள், கருவிகள் மற்றும் செயல்முறைகளை விளக்குகின்றன. இந்நூலின் தற்போதைய வெளியீடு 186 அத்தியாயங்களாகப் பிரிக்கப்பட்டுள்ளத. இந்நூலில் 1,120 நோய்கள், 700 மூலிகைச் செடிகள், கனிமங்களிலிருந்து தயாரிக்கப்பட்ட 64 மருந்துகள், விலங்குகளிடமிருந்து தயாரிக்கப்பட்ட 57 மருந்துகள், ஆழமான உடற்கூற்றியல் பாடங்கள் முதலிய விவரங்களை உள்ளடக்கியுள்ளது. சுஸ்ருதசம்ஹிதையின் மூலமாக 600 மேற்பட்ட அறுவை சிகிச்சை இயந்திரங்களையும் ,பாரம்பரிய அறுவை சிகிச்சையாளர்களின் அனுபவங்களையும், வேத இலக்கியங்களில் காணப்படும் மருத்துவ தகவல்களின் ஒருங்கிணைப்பை இந்நூலில் பெற முடிகின்றது. கண்ணாடி அல்லது மூங்கில் கீற்றுகளைக் கொண்டு கிழித்து அறுவை சிகிச்சை செயல்முறைகள் விளக்கப்பட்டுள்ளது.
# சுஸ்ருத சம்ஹிதை

## நூலின் அமைப்பு

**சுஸ்ருத சம்ஹிதை** நூல் பூர்வ தந்திரம், உத்திர தந்திரம் எனும் இரு பகுதிகளைக் கொண்டது. இதில் பூர்வதந்திரத்திலே சீத்திரஸ்தானம், நிதானஸ்தானம், சரீரஸ்தானம், கல்பஸ்தானம், சிகிச்சாஸ்தானம் எனும் ஐந்து பிரிவுகள் உள்ளன. இவை சுஸ்ருத சம்ஹிதையின் மூல நூலாகிய ஸல்லிய தந்திரத்தில் உள்ளவையாகும். உத்தர தந்திரத்தில் ஸலக்கியம், பூத வித்தியா, கமார பிருத்தியம் எனும் மூன்று பகுதிகள் உள்ளன.  
சுஸ்ருத சம்ஹிதையில் பல்வேறு வகையான அறுவை சிகிச்சை கருவிகளையும், மருத்துவ நடவடிக்கைகளையும் சுஸ்ருதர் விளக்கியுள்ளார். அறுவை சிகிச்சை முறைகளை சுஸ்ருத சம்ஹிதையில் பின்வருமாறு வகைப்படுத்தப்பட்டுள்ளது:
1. ஆஹர்யம் – உடலிலிருந்து அழுகிய பகுதிகளைப் பிரித்தெடுத்தல்
1. பேத்யம் – துண்டித்தல்
1. சேத்யம் –ஆழமாகக் கிழித்தல்
1. எஸ்யம் – கண்டறிதல்
1. லெக்ய – சுரண்டுதல்
1. சிவ்யம் – தையல் போடுதல்
1. வேத்யம் – சிறு துவாரம் இடுதல்
1. விஷ்ரவனியம் – திரவங்களைப் பிரித்தெடுத்தல்  
சுஸ்ருத சம்ஹிதை நூலில் மூலம் உடல் உறுப்புகளை நீக்குதல், நுண் அறுவைச் சிகிச்சை, கண் சிகிச்சை , கற்களை அகற்றும் அறுவை சிகிச்சை, மருத்துவ சேவை, மகப்பேறு முதலிய சிகிச்சை முறைகளும் விளக்கப்பட்டுள்ளன. சுஸ்ருத சம்ஹிதையானது ஒட்டிணைப்பு சிகிச்சை , சுழல் சிகிச்சை, ரண சிகிச்சை முதலிய அறுவை சிகிச்சை யுக்திகளையும் கற்றுக் கொடுக்கின்றது. நெற்றியிலிருந்தோ, கன்னத்திலிருந்தோ தோலை வெட்டி எடுத்து மூக்கை புனரமைக்கும் சிகிச்சை (மூக்கின் ஒட்டுறுப்பு அறுவை சிகிச்சை), நுண் அறுவை சிகிச்சை (பிளாஸ்டிக் சர்ஜரி) முதலியவையும் சுஸ்ருத சம்ஹிதையில் காணப்படுகிறது.  
அறுவை சிகிச்சையைக் கற்றுக்கொள்வதற்கு இறந்த உடலைப் பயன்படுத்த வேண்டும் என்றும், உயிருள்ள மனிதனைப் பயன்படுத்தக் கூடாது என்றும் சுஸ்ருத சம்ஹிதை வலியுறுத்துகிறது.  
அறுவை சிகிச்சையை திறம்பட செய்வதற்கு முன்பாக, உடலில் நோயுள்ள பகுதிகளை ஒத்திருக்கும், விலங்குகள் உறுப்புகள் மீது கத்தியை மீண்டும் மீண்டும் பயன்படுத்தி பழகும்படி சுஸ்ருதர் மாணவர்களை அறிவுறுத்துகிறார். உடல் உறுப்புகளை ஒத்திருக்கும் இறந்த விலங்குகளின் சிறுநீர் பைகள் முதலிய பொருட்களின் மீதே பயிற்சியைத் தொடங்குமாறு பரிந்துரைக்கிறார்.  
சுஸ்ருதரால் வழங்கப்பட்ட பல சிகிச்சை முறைகள் நவீன நூல்களில் விவாதிக்கப்பட்டுள்ளன. இவற்றுள் இதய வலி, இரத்த சுழற்சி, நீரிழிவு, உடல் பருமன், இரத்த அழுத்தம், சிறுநீரக கல் நீக்கம் முதலியவையும் அடங்கும். தொழுநோயைப் பற்றிய முதல் குறிப்பை வழங்கியதும் சுஸ்ருத சம்ஹிதையே என்று மேற்கத்திய அறிஞர்கள் சிலர் கூறியுள்ளனர்.
# சுஸ்ருத சம்ஹிதை

## மொழிபெயர்ப்புகள்

சுஸ்ருத சம்ஹிதை நூலானது அரபு மொழியில் மொழிபெயர்க்கப்பட்டு, *கிதாப் ஷா ஷன்னல் ஹிந்த்* எனும் தலைப்பில் வெளியானது. எட்டாம் நூற்றாண்டின் தொடக்கத்தில் பாக்தாத்தில் இந்நூலை *கிதாப் ஐ சுஸ்ரத்* என்றும் அறியப்பட்டுள்ளது. சுஸ்ருத சம்ஹிதையின் அரேபிய மொழிபெயர்ப்பு இடைக்காலத்தின் இறுதியில் ஐரோப்பாவைச் சென்றடைந்துள்ளது. இந்நூலானது கம்போடியாவின் கெமேர் அரசர் யஷோவர்மனுக்கும் அறிமுகமானதாக தெரிகிறது. சுஸ்ருத சம்ஹிதை திபெத் நாட்டின் அங்கீகரிக்கப்பட்ட மருத்துவ நூலாகவும் உள்ளது.
# சுஸ்ருத சம்ஹிதை

## அறுவை சிகிச்சையின் விளக்கங்கள்

சுஸ்ருத சம்ஹிதை 125 அறுவை சிகிச்சை கருவிகளை கூறுகிறது. அவற்றில் பல விலங்குகள் மற்றும் பறவைகளின் வடிவில் வடிவமைக்கப்பட்டுள்ளன; அத்துடன், தேவைக்கேற்ப புதிய கருவிகளையும் உருவாக்க அறுவை சிகிச்சை நிபுணர்களுக்கு அதிகாரம் வழங்கியுள்ளது. அறுவை சிகிச்சை நிபுணர்களுக்கான தகுதிகளும் அறுவை சிகிச்சை கருவிகளும் ஏறக்குறைய நவீன காலத்தைப் போன்றே உள்ளன.  
பொதுவாக அறுவை சிகிச்சைக்கு முன் நோயாளிகள் சிறிதளவு உணவு உண்ண அனுமதிக்கப்படுகின்றனர். ஆனால், வயிறு மற்றும் வாயினுள் செய்யப்படும் அறுவை சிகிச்சைகளுக்கு முன்னர் நோயாளிகளை உண்ணாதிருக்குமாறு அறிவுறுத்தப்படுகின்றனர். நோயாளிகளின் அறையானது வெண் கடுகு, கொத்தமல்லி விதை, வேப்பிலை, சால மரத்தின் பிசின் போன்றவற்றினால் தூய்மைப்படுத்தப்படுகிறது. இன்றைய உலகில அறுவை சிகிச்சைக்குப் பரிந்துரைக்கப்படும் பற்பல நோய்கள் அன்றைய நாளில் பெரும்பாலும் மருந்துகளின் மூலமாகவே குணப்படுத்தப்பட்டன.
# சுஸ்ருத சம்ஹிதை

## அறுவை சிகிச்சையின் விளக்கங்கள்

### ஒட்டுறுப்பு அறுவை சிகிச்சை, மூக்கு மற்றும் கண் அறுவை சிகிச்சைகள்

சுஸ்ருதர் சேதமடைந்த செவிப்பறைகளை கழுத்து அல்லது அக்கம்பக்கத்திலுள்ள மென்மையான தோல் மடல்களை சுரண்டியெடுத்து ஒட்டுவதன் மூலமாக சீர்படுத்துகிறார். மேலும், பழங்கால கிரேக்க, எகிப்திய அறுவை சிகிச்சையாளர்களும் அறிந்திராத, கண்புரை சிகிச்சை இவரது தனிச்சிறப்பாகும். சில நடைமுறை விஷயங்களில், சுஸ்ருதரரின் அறுவை சிகிச்சை யுக்திகள் நவீன ஐரோப்பியர்களின் யுக்திகளைவிட அதிகமான வெற்றியை நிரூபித்துள்ளது. மேலும், குடல் புண், காயமடைந்த வீரர்களுக்கான சிகிச்சை என பலவும் விவாதிக்கப்பட்டுள்ளன.
# சுஸ்ருத சம்ஹிதை

## அறுவை சிகிச்சையின் விளக்கங்கள்

### உள்ளுறுப்பு அறுவை சிகிச்சைகள்

சிறுநீரகப் பை, சிறுநீரகக் குழாய், பித்தப்பை முதலியற்றில் உருவாகும் கற்களை எவ்வாறு நீக்குவது என்பன தொடர்பான விளக்கங்களை சுஸ்ருதர் விரிவாக வழங்கியுள்ளார். அறுவை சிகிச்சைக்குப் பின்னர் நோயாளிகள் மேற்கொள்ள வேண்டிய பாதுகாப்பு முறைகளையும் எடுத்துரைக்கின்றார். கற்களை நீக்குவதற்கான சுஸ்ருதரரின் பல்வேறு யுக்திகள், ஆங்கில மருத்துவ வல்லுநர்களால் சமீபத்தில்தான் கண்டறியப்பட்டுள்ளன.
# சுஸ்ருத சம்ஹிதை

## அறுவை சிகிச்சையின் விளக்கங்கள்

### உறுப்புகளைத் துண்டித்தல்

அத்தியாவசியமான சூழ்நிலைகளில் உடல் உறுப்புகள் துண்டிக்கப்பட்டன. மூலிகைகளின் மூலமாக மயக்க மருந்து வழங்கப்பட்டுள்ளது. சேதமடைந்த பகுதிகளைப் பிரிப்பது, பிளப்பது, அதற்கான நிவாரணம், மயக்க மருந்து வழிமுறைகள் என பலவும் விளக்கப்பட்டுள்ளன.
# சுஸ்ருத சம்ஹிதை

## அறுவை சிகிச்சையின் விளக்கங்கள்

### காசநோய் சிகிச்சை

கால்நடைத் தொழுவத்தின் காற்றை சுவாசிப்பதால், குறிப்பாக ஆட்டுக் கொட்டகையின் காற்றை சுவாசிப்பதால், காசநோய் கிருமிகள் அழிக்கப்படுவதாக சுஸ்ருத சம்ஹிதை கூறுகிறது. மேலும், அஷ்டாங்க தூபமானது காச நோயாளிகளின் அறையில் கிருமிநாசினியாகப் பயன்படுத்தப்பட்டது.
# சுஸ்ருத சம்ஹிதை

## இதனையும் காண்க

- சுஸ்ருதர்
- ஆயுர்வேதம்